Windies kry jawoord vir Engelse toer | Netwerk24
Windies kry jawoord vir Engelse toer
Ricky Skerritt Foto: Getty Images
Die Windies beoog om op 8, 16 en 24 Julie drie toetse agter geslote deure in die Ageas Bowl en by Old Trafford in Manchester te speel.
Krieket Wes-Indiese Eilande (CWI) het ook aangekondig dat alle salarisse en die finansiering van die streke van die begin van Julie met 50% gesny sal word.
"Krieket is die hartklop van baie individue, gemeenskappe en ekonomieë," het CWI se president, Ricky Skerritt, gesê.
"Die pandemie tref elke Windie hard en die besluit om die salarisse van die personeel en spelers te sny, was 'n baie moeilike een.
"Ongelukkig vereis die voortgesette sakeplan van elke aandeelhouer om groot opofferings te maak, maar ek glo dat die CWI kort voor lank weer in 'n posisie sal wees om krieket te hervat wat deur duisende ondersteuners geniet sal word."
Die beoogde toetsreeks moet nog deur die Britse regering goedgekeur word.
'n Aantal Windie-spelers het reeds begin oefen en die CWI sê hy sal saam met die onderskeie regerings in die Karibiese Eilande werk om toestemming te kry vir die veilige beweging van die spelers en beamptes voor die toer.
Die raad gaan vliegtuie huur om die span te vervoer en toetse sal uitgevoer word om die virus tot 'n minimum te beperk.
Die Engelse Krieketraad (ECB) het ingestem om die koste te dra.
Die Windies sal langer as 'n maand voor die eerste toets in Engeland vir 'n paar weke in kwarantyn wees, waar hulle 'n oefenkamp naby 'n krieketveld sal hou.